**MULTIKULTI DAN**

20. veljače 2020., povodom obilježavanja Međunarodnog dana socijalne pravde u Kazalištu 21 je održan 2. Multikulti dan Strukovne škole Sisak. Bio je to dan slavljenja solidarnosti, jednakosti i poštivanja različitosti, dan slavljenja života, kulture, običaja i slobode.

Multikulti dan Strukovne škole se održava u sklopu provedbe aktivnosti građanskog odgoja i obrazovanja, a idejne začetnice i organizatorice programa su nastavnice Nikolina Milatović i Nataša Perković.

Program je započeo razmišljanjima učenice 1.razreda Karle Šapina opisanih u sastavku pod nazivom „Život je lijep“.

Temu tolerancije predstavila je glumačka skupina učenika 2.i 3. razreda u predstavi “Za bolji svijet“ pod voditeljstvom nastavnice Nikoline Milatović.

Posjetitelje je posebno oduševio svojom plesnom koreografijom gost programa, inače bivši učenik Strukovne škole, Đulijano Jašarević. Trenutno je jedan od voditelja u Plesnom klubu Elina.

Modne tehničarke 1. razreda i njihova nastavnica Sanja Tomašinec predstavile su kolekciju kaputića inspiriranu elementima tradicijske baštine.

Ivan Kasun, učenik 3. razreda, predstavio se svojim hobijem, a to je beatboxing.

Članice Romskog kulturno-umjetničkog društva Tradicija iz Siska predstavile su svoju djelatnost kroz dva plesna nastupa: kolo i trbušni ples. Koreografiju je osmislila Marijana Brajković, učenica 1. razreda.

Pri ulasku u dvoranu posjetitelji su mogli pogledati izložbu fotografija „ Svjestan življenja“, autora Luke Sitničića, učenika 3.razreda, izložbu radova učenika 1. i 2. razreda cvjećarske struke pod mentorstvom nastavnice Sanjice Ladešić te izložbu radova na drvetu učenika 1.razreda Ivana Sučića.

Izvor: Nataša Perković